title: Регламент за изпълнение (ЕС) № 8/2012 на Комисията от 6 януари 2012 година за установяване на стандартни стойности при внос с цел определяне на входната цена на някои плодове и зеленчуци

text:
               7.1.2012

               BG

               Официален вестник на Европейския съюз

               L 4/3

         РЕГЛАМЕНТ ЗА ИЗПЪЛНЕНИЕ (ЕС) № 8/2012 НА КОМИСИЯТА
   от 6 януари 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 януари 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  58,3

                  TN

                  101,1

                  TR

                  93,0

                  ZZ

                  84,1

                  0707 00 05

                  EG

                  182,1

                  TR

                  146,7

                  ZZ

                  164,4

                  0709 91 00

                  EG

                  208,4

                  ZZ

                  208,4

                  0709 93 10

                  MA

                  41,8

                  TR

                  127,9

                  ZZ

                  84,9

                  0805 10 20

                  CL

                  33,0

                  MA

                  54,2

                  TR

                  68,6

                  ZZ

                  51,9

                  0805 20 10

                  MA

                  79,2

                  ZZ

                  79,2

                  0805 20 30, 0805 20 50, 0805 20 70, 0805 20 90

                  IL

                  69,7

                  MA

                  62,0

                  TR

                  87,0

                  ZZ

                  72,9

                  0805 50 10

                  AR

                  53,1

                  MA

                  126,4

                  TR

                  54,1

                  ZZ

                  77,9

                  0808 10 80

                  CA

                  126,0

                  US

                  106,8

                  ZA

                  128,3

                  ZZ

                  120,4

                  0808 30 90

                  CN

                  57,0

                  US

                  108,5

                  ZZ

                  82,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 211/2012 на Комисията от 12 март 2012 година относно класирането на някои стоки в Комбинираната номенклатура

text:
               13.3.2012

               BG

               Официален вестник на Европейския съюз

               L 73/1

         РЕГЛАМЕНТ ЗА ИЗПЪЛНЕНИЕ (ЕС) № 211/2012 НА КОМИСИЯТА
   от 12 март 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Комитетът по Митническия кодекс не е изразил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 март 2012 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Продуктът е със следния състав (тегловни %):

                              —

                              етилов алкохол

                              70

                              —

                              бензин

                              30

                        Продуктът се транспортира в наливно състояние.

                  2207 20 00

                  Класирането се определя от разпоредбите на Общо правило 1, Общо правило 3, буква а) и Общо правило 6 за тълкуване на Комбинираната номенклатура и от описанието на кодове по КН 2207 и 2207 20 00. Чрез прилагане на Общо правило 3, буква а) позиция 2207 дава по-конкретно описание в сравнение с позиция 3824, където се дава по-общо описание. Следователно се изключва класиране в позиция 3824.
                  Продуктът е проста смес от етилов алкохол и бензин. Процентният дял на бензин в продукта го прави негоден за консумация от човека, но не пречи на използването му за промишлени цели (вж. също обяснителните бележки към Хармонизираната система за позиция 2207, параграф 4).
                  Следователно продуктът трябва да бъде класиран в код по КН 2207 20 00 като денатуриран етилов алкохол.


title: Регламент за изпълнение (ЕС) № 887/2011 на Комисията от 5 септември 2011 година относно разрешаването на препарат от Enterococcus faecium CECT 4515 като фуражна добавка за пилета за угояване (притежател на разрешителното Norel S.A.)  Текст от значение за ЕИП

text:
               6.9.2011

               BG

               Официален вестник на Европейския съюз

               L 229/7

         РЕГЛАМЕНТ ЗА ИЗПЪЛНЕНИЕ (ЕС) № 887/2011 НА КОМИСИЯТА
   от 5 септември 2011 година
   относно разрешаването на препарат от Enterococcus faecium CECT 4515 като фуражна добавка за пилета за угояване (притежател на разрешителното Norel S.A.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за употребата на добавки при храненето на животните, както и основанията и процедурите за разрешаване.

               (2)

               В съответствие с член 7 от Регламент (ЕО) № 1831/2003 беше подадено заявление за разрешаване на препарата от Enterococcus faecium CECT 4515. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на препарата, посочен в приложението, като фуражна добавка за пилета за угояване, подлежаща на класиране в категорията „зоотехнически добавки“.

               (4)

               В становището си от 16 март 2011 г. (2) Европейският орган за безопасност на храните (наричан по-нататък „Органът“) заключи, че при предложените условия на употреба Enterococcus faecium CECT 4515 не се отразява неблагоприятно върху здравето на животните, човешкото здраве или околната среда, както и че тази добавка може да подобри наддаването на тегло и съотношението фураж/тегло при пилетата за угояване. Органът не счита, че е налице необходимост от специфични изисквания за наблюдение след пускането на продукта на пазара. Той също така провери доклада относно метода за анализ на фуражната добавка във фуражите, представен от определената с Регламент (ЕО) № 1831/2003 референтна лаборатория на Общността.

               (5)

               Оценката на препарата от Enterococcus faecium CECT 4515 показва, че условията за разрешаване, посочени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно посоченото в приложението към настоящия регламент.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при условията, определени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 септември 2011 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ) 2011 г.; 9(3):2118.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  CFU/kg пълноценен фураж със съдържание на 12 % влага

                     Категория „зоотехнически добавки“. Функционална група „стабилизатори на чревната флора“

                  4b1713

                  Norel S.A.

                     Enterococcus faecium CECT 4515

                                 Състав на добавката:

                              Препарат от Enterococcus faecium СЕСТ 4515 със съдържание на минимум 1 × 109 CFU/g добавка

                                 Характеристика на активното вещество:

                                 Enterococcus faecium CECT 4515

                                 Аналитичен метод
                                  (1):

                                          Преброяване: метод чрез разстилане върху пластина посредством ескулин азиден агар (EN 15788)

                                          Идентификация: пулсова гел електрофореза (PFGE)

                  Пилета за угояване

                  —

                  1 × 109

                  —

                              1.

                              В указанията за употреба на добавката и на премикса да се посочат температурата на съхранение, допустимата продължителност на съхранение и устойчивостта на гранулиране.

                              2.

                              Употребата е разрешена във фуражите, съдържащи някой от разрешените кокцидиостатици: монензин натрий, диклазурил, никарбазин, декоквинат, робенидин хидрохлорид, семдурамицин натрий, наразин, салиномицин натрий, лазалоцид натрий, наразин/никарбазин или мадурамицин амоний.

                              3.

                              Мерки за безопасност: по време на работа следва да се носи маска на устата.

                  26 септември 2021 г.

         (1)  Подробна информация относно аналитичните методи може да бъде намерена на интернет адреса на референтната лаборатория на Общността: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) № 458/2014 на Комисията от 29 април 2014 година относно класирането на някои стоки в Комбинираната номенклатура

text:
               6.5.2014

               BG

               Официален вестник на Европейския съюз

               L 133/39

         РЕГЛАМЕНТ ЗА ИЗПЪЛНЕНИЕ (ЕС) № 458/2014 НА КОМИСИЯТА
   от 29 април 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди възможност обвързващата тарифна информация, издадена по отношение на стоки, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Комитетът по Митническия кодекс не даде становище по точка 1 от приложението към настоящия регламент в определения от неговия председател срок; мерките, предвидени в точка 2 от приложението към настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Цифрово устройство с изгледа на традиционна записваща видеокамера за заснемане и записване на неподвижни изображения и видеоизображения във вградена памет или на карта с памет.
                              Устройството е снабдено с преобразувател със зарядна връзка (CCD) с разделителна способност 0,8 мегапиксела и сгъваем течнокристален монитор с дължина на диагонала приблизително 7 cm (2,7 инча), който може да се използва като визьор при заснемането на изображения или като екран при възпроизвеждането на вече записани изображения.
                              Устройството има следните интерфейси:

                                          —

                                          гнездо за карта с памет,

                                          —

                                          изход за композитен видеосигнал,

                                          —

                                          изход за аудиосигнал,

                                          —

                                          USB извод.

                                    Максималната разделителна способност на неподвижните изображения е 1 600 × 1 200 пиксела (1,92 мегапиксела).
                              Устройството може да записва видеоизображения със скорост 50 кадъра в секунда при максимална разделителна способност 720 × 576 пиксела.
                              При видеозапис устройството е снабдено с функция за оптично увеличение.
                              Във вида, в който се представя на митницата, устройството не е пригодено да му бъдат прехвърляни файлове посредством USB интерфейса от машина за автоматична обработка на данни.

                  8525 80 91

                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от текста на кодовете по КН 8525, 8525 80 и 8525 80 91.
                  С оглед на обективните характеристики на устройството, като изгледа и формата му, наличието на CCD с ниска разделителна способност от 0,8 мегапиксела, способността да записва видеоизображения с качеството на стандартен DVD диск (разделителна способност 720 × 576 пиксела при 50 кадъра в секунда) и неподвижни изображения с ниско качество (максимална разделителна способност 1,92 мегапиксела), заснемането и записването на видеоизображения е основната функция на устройството по смисъла на забележка 3 към раздел XVI (вж. също определението на Съда на Европейския съюз от 9 декември 2010 г. по дело C-193/10, KMB Europe срещу Hauptzollamt Duisburg (Сборник съдебна практика 2010 г., стр. I-12903, точки 23 — 25).
                  Фактът, че камерата записва видео с разделителна способност, по-малка от 800 × 600 пиксела, не променя основната функция на устройството. Поради това класирането в подпозиция 8525 80 30 като цифров фотоапарат се изключва.
                  Устройството може единствено да записва звук и изображения, получени от телевизионната камера, като възможността за прехвърляне на файлове в камерата не може да се активира след представянето на устройството на митницата чрез проста модификация от потребител, който не притежава специални познания.
                  Поради това устройството следва да се класира в код по КН 8525 80 91 като видеокамера, която може да записва само звук и изображения, получени от телевизионната камера.

                              2.

                              Цифрово устройство с изгледа на традиционна видеокамера за получаване и записване на неподвижни изображения и видеоизображения във вградена памет или на карта с памет.
                              Устройството е снабдено с преобразувател със зарядна връзка (CCD) с разделителна способност 0,8 мегапиксела и сгъваем течнокристален монитор с дължина на диагонала приблизително 7 cm (2,7 инча), който може да се използва като визьор при заснемането на изображения или като екран при възпроизвеждането на записани изображения.
                              Устройството има следните интерфейси:

                                          —

                                          гнездо за карта с памет,

                                          —

                                          изход за композитен видеосигнал,

                                          —

                                          изход за аудиосигнал,

                                          —

                                          USB извод.

                                    Максималната разделителна способност на неподвижните изображения е 1 600 × 1 200 пиксела (1,92 мегапиксела).
                              Устройството може да записва видеоизображения със скорост 50 кадъра в секунда при максимална разделителна способност 720 × 576 пиксела.
                              При видеозапис устройството е снабдено с функция за оптично увеличение.
                              Във вида, в който се представя на митницата, устройството е пригодено да му бъдат прехвърляни файлове посредством USB интерфейса от машина за автоматична обработка на данни.

                  8525 80 99

                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от текста на кодовете по КН 8525, 8525 80 и 8525 80 99.
                  С оглед на обективните характеристики на устройството, като изгледа и формата му, наличието на CCD с ниска разделителна способност от 0,8 мегапиксела, способността да записва видеоизображения с качеството на стандартен DVD диск (разделителна способност 720 × 576 пиксела при 50 кадъра в секунда) и да записва неподвижни изображения с ниско качество (максимална разделителна способност 1,92 мегапиксела), заснемането и записването на видеоизображения е основната функция на устройството по смисъла на забележка 3 към раздел XVI (вж. също определението на Съда на Европейския съюз от 9 декември 2010 г. по дело C-193/10, KMB Europe срещу Hauptzollamt Duisburg (Сборник съдебна практика 2010 г., стр. I-12903, точки 23 — 25).
                  Фактът, че камерата записва видео с разделителна способност, по-малка от 800 × 600 пиксела, не променя основната функция на устройството. Поради това класирането в подпозиция 8525 80 30 като цифров фотоапарат се изключва.
                  Устройството може да записва видеофайлове от източници, различни от вградената в него телевизионна камера, и следователно не е възможно да бъде класирано в подпозиция 8525 80 91 като записваща видеокамера, позволяваща единствено записването на звук и на образ, заснети от самата камера.
                  Поради това устройството следва да бъде класирано в код по КН 8525 80 99 като други записващи видеокамери.